Diari Oficial de la Generalitat Valenciana


Sumari del DOGV 5111, del 10-10-2005 (2005/10777)

RESOLUCIÓ de 26 de setembre de 2005, del conseller de Sanitat, per la qual es resol la convocatòria de beques per a la realització de pràctiques professionals de farmacèutics en hospitals públics de la Comunitat Valenciana dependents de la Conselleria de Sanitat per a l'exercici 2005, per a l'estudi de resultats en salut de pacients VIH, amb tractament antiretroviral, adherència i problemes de salut relacionats amb els medicaments.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10665


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 de setembre de 2005, del conseller de Sanitat, per la qual es resol la convocatòria de beques per a la realització de pràctiques professionals de farmacèutics en hospitals públics de la Comunitat Valenciana dependents de la Conselleria de Sanitat per a l'exercici 2005, per a l'estudi de resultats en salut de pacients VIH, amb tractament antiretroviral, adherència i problemes de salut relacionats amb els medicaments. [2005/Q10964]
  
Per l'Orde de 17 de maig de 2005, de la Conselleria de Sanitat (DOGV núm. 5.026, de 13.06.2005), es van convocar i establir les bases reguladores per a la concessió de quatre beques per a fer pràctiques professionals de farmacèutic o farmacèutica en hospitals públics de la Comunitat Valenciana dependents de la Conselleria de Sanitat per a l'estudi de resultats en salut de pacients VIH amb tractament antiretroviral, adherència i problemes de salut relacionats amb els medicaments.
  
En els pressupostos de la Generalitat Valenciana per a l'exercici 2005 hi ha una dotació de 47.940 euros (quaranta-set mil nou-cents quaranta) a càrrec del programa pressupostari 413.10, capítol IV, codi de línia T4596000.
  
Vistos els informes i la proposta la comissió avaluadora, de conformitat amb el que s'ha exposat i fent ús de les facultats que em conferixen la base setena de l'Orde de 17 de maig, de la Conselleria de Sanitat, el Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, l'article 35 de la Llei de la Generalitat Valenciana 5/1983, de 30 de desembre, de Govern Valencià, i el Decret 108/1992, de juliol, del Govern Valencià, pel qual es regula la concessió de beques, resolc:
  
Primer
  
Es concedix als beneficiaris que consten en l'annex I una beca la dotació de la qual és de 998.75 euros bruts mensuals per a fer pràctiques professionals de farmacèutic o farmacèutica en hospitals públics de la Comunitat Valenciana dependents de la Conselleria de Sanitat per a l'estudi de resultats en salut de pacients VIH amb tractament antiretroviral, adherència i problemes de salut relacionats amb els medicaments.
  
Segon
  
La duració de la beca serà segons el que preveu el punt 2 de la base tercera de l'Orde 17 de maig de 2005.
  
Tercer
  
D'acord amb el que disposa l'article 3 de l'Orde de 17 de maig, el pagament de les beques s'efectuarà a càrrec dels pressupostos de la Generalitat Valenciana per a l'exercici 2005, programa pressupostari 413.10, capítol IV, codi de línia T4596000.
  
Quart
  
La notificació de la beca a les persones interessades es farà amb la convocatòria prèvia de la Direcció General de Salut Pública i en els termes establits en els articles 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinqué
  
Les persones interessades poden interposar un recurs potestatiu de reposició contra la resolució d'adjudicació de beques en el termini d'un mes comptador des de l'endemà a la publicació segons que establix l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, en el termini de dos mesos davant del Tribunal Superior de Justícia de la Comunitat Valenciana.
  
València, 26 de setembre del 2005.- El conseller de Sanitat: Vicente Rambla Momplet.
  
ANNEX I
  
Nom Destinació
  
Gómez Correcher, Blanca València
  
Domínguez Redondo, M. del Mar València
  
Romero Ferrer, Ignacio Alacant